text: Politiet advarer mod juletyve
  22 november 2014 kl. 12.59
  Nu begynder tiden for juleindbrud i biler, advarer Syd og Sønderjyllands politi.
  Fra nu af er der ekstra mange indbrud i biler, advarer politiet.
  De går især efter julegaver. Frist ikke tyvene ved at lægge gaverne inde i bilen.
  Lås dine julegaver ned i bagagerummet, så de ikke er synlige, foreslår politiet.
  De fleste forsikringsselskaber dækker kun tyveri, hvis genstandene har været skjult i et aflåst bagagerum, der er adskilt fra bilens kabine.
  Nogle forsikringsselskaber dækker dog også tyveri af ting, der har været skjult i et aflåst handskerum.
  I 2013 blev der anmeldt 22.960 indbrud i person-, last- eller varebiler.
  Her er politiets gode råd mod indbrud i bilen:
  Luk og lås alle døre Fjern mobiltelefonen og GPS-enheden fra forruden Tag alle værdigenstande med, når du forlader bilen, eller lås dem inde i bagagerummet Luk alle vinduer helt til og glem ikke en evt. trækrude og soltaget Lås benzindækslet Parker på befærdede steder med god belysning
  
  